L’Entitat Cultural Valenciana “El Piló” celebra el lliurament dels seus Premis Literaris i d’Investigació
2025-07-24

Divendres que ve 10 de setembre, l’Entitat Cultural Valenciana “El Piló” de Burjassot celebrarà el seu sopar anual, a les 20.30 hores en la Cafeteria de la Casa de Cultura, amb motiu del trenta-tresé aniversari dels seus Premis Literaris i d’Investigació.

Durant l’acte es farà lliurament dels premis corresponents a les modalitats de teatre, assaig i novel·la, i com és tradicional, també tindrà lloc el concurs de micro relats en llengua valenciana redactats pels assistents i, en aquest cas, el guardó serà entregat en el mateix sopar després de les votacions dels presents.

Les persones interessades a assistir a aquesta vetlada tan especial per a El Piló poden reservar el seu tiquet, amb un preu de 25€, telefonant al 96 363 42 75 o bé al 627 28 29 75.